Mysen 17.02.2022

Til

Ragnhild Kruse, Tore Mysen, Ole-Martin Glomsrud, Synnøve Bjørknes Lundeby, Kari Kvernhusengen, Tove Frogner Lund, Synnøve Svensson, Håvard Synnes, Anne Grete Bredholt, Svein Østevik, , Magnus Grøvle Vesteraas, Terje Stenholt

Liv Klævold, Anne Grethe Slorbakk, Ole Asbjørn Haugerud, Jorunn Smevik-Olsen, Tor J. Solberg, Lars Kaasa, Eva Reymert, Gunnlaug Brenne, Asgeir Rønningen, Solveig Tjernæs Vormeland, Ingamay Synnes, Leif Ingvald Skaug, Ann Kristin Hanssen, Richard Narvestad

**Innkalling til møte i Eidsberg felles menighetsråd**

Det innkalles med dette til møte i Eidsberg felles menighetsråd torsdag 03.03.22. kl 1800-2030. Møtet holdes i Hærland kirkestue. Synnøve og Tove bes om å ordne kaffe etc. til møtet; men enkelt, husk at fasten har startet.

Vararepresentanter (unntatt Tore Mysen) møter kun etter særskilt innkalling, derfor er det viktig at forfall meldes så tidlig som mulig.

**Sakliste**

Sak 10/22: Godkjenning av innkalling og sakliste.

Forslag til vedtak: Innkalling og sakliste godkjennes.

Sak 11/22: Godkjenning av protokoll fra møtet 18.01.22 (vedlagt)

Forslag til vedtak: Protokollen godkjennes

Sak 12/22: Orienteringer

1. Fra sognepresten
2. Fra fellesrådet
3. Fra leder

Forslag til vedtak: Orienteringer og referat tas til orientering.

Sak 13/22: Orientering fra diakonen.  
 Solveig deltar på møtet og orientere om arbeidet sitt, med fokus på arbeidet under pandemien, men også med fokus på diakonale utfordringer som menighetsrådet må vurdere om og ev. hvordan vi kan gjøre noe med utfordringene. F.eks. det å være inkluderende kirke, og det å være grønn menighet.

Forslag til vedtak: Formuleres i møtet.

Sak 14/22: Regnskap 2021

Dette vil foreligge til møtet, iflg. melding fra Unni Hauer. Momskompensajonen er nå lagt inn i regnskapet, som revisor har godkjent.

Forslag til vedtak: Regnskap for 2021 godkjennes.

Sak 15/22: Budsjett 2022

Når jeg har fått regnskapet, lager jeg et utkast til budsjett for 2022, som er basert på ny konto inndeling, og vil inneholde forsag til hvor mye sognene overfører til en felles driftskonto. Denne må av praktiske grunner tilhøre Mysen sogn.

Forslag til vedtak: Formuleres i møtet.

Sak 16/22: Trømborg menighetshus

Jeg har hatt et møte med styret for Trømborg menighetshus, der vi snakket om økonomi, statutter, styresammensetning og forbindelsen til menighetsrådet. Økonomien er grei, selv med lite utleie i 2021. Styret har forståelse for at menighetsrådet vil ha litt informasjon om driften av huset, og er enig i at styret bør oppnevnes av menighetsrådet istedenfor av kirkekomiteen.Styret ønsker at styreperioden skal være kortere enn 4 år, det kan gjøre det enklere å finne personer som vil påta seg styreverv. En slik endring, og andre endringer i statuttene kan menighesrådet vedta. Antalle styremedlemmer kan også reduseres, hvis ønskelig.

Jeg sender ut gjeldende instruks for husstyret, med foreslåtte endringer, i uke 9.

Forslag til vedtak: a) Menighetsrådet vedtar de foreslåtte endringer i instruksen for Trømborg menighetshus.  
 b) Menighetsrådet oppnevner følgende medlemmer i styret for Trømborg menighetshus;

-

-

-

-

-

Sak 17/22: Oppnevning av styremedlem og varamedlem til styret for Mysen menighetshus Betania..

Forslag til vedtak: Som styremedlem for 2 år oppnevnes Hans Robert Hagen.

Som varamedlem for 1 år oppnevnes Tore Mysen

Sak 18/22: Eidsberg kirke - puslespill

Helga Frøyset har fått en forespørsel fra firmaet «Hobbyspesialisten» som ønsker å lage et puslespill der Eidsberg kirke er motivet.

Det kan det være en del å tjene på dette om vi får solgt en del puslespill, da vi betaler 175,- stk, og kan selge for 490. Med en minstebestilling på 100 puslespill må vi da selge 36 puslespill for å gå i null. Om vi selger 100 vil vi få et overskudd på kr. 31 500. Innkjøpsprisen blir jo 17 500, så de pengene må vi jo finne et sted, men disse pengene kan komme fra selve salget, om vi har utsatt betalingsfrist, ev. ved å låne fra et av fondene våre.

Kirkekomiteen i Eidsberg, misjonsutvalget og sognepresten, samt undertegnede, synes dette er en god ide som vi bør stte ut i livet. Vi ble enige om at Helga kunne informere om prosjektet på kirkekaffen etter misjonsgudstjenesten, men det er likevel formelt riktig at menighetsrådet godkjenner det; det dreier jo om å bruke kirken som motiv for å tjenes penger.

Hvorvidt hele overskuddet skal gå til misjonsprosjektet, eller om det bør deles mellom misjonsprosjektet og lokalt menighetsarbeid, bør vi gå en runde på, men ellers håper jeg menighetsrådet gjør slikt vedtak:

Menighetsrådet godkjenner at det produseres puslespill med motiv Eidsberg kirke, og at overskuddet av salget går til menighetenes misjonsprosjekt og …..

Sak 19/22: Innkjøp av prosjektor og lerret til Eidsberg kirke.

Den vellykkede kulturkvelden i Eidsberg kirke 03.02. avdekket at det kan være en fordel med flere enn én prosjektor i våre kirker. Den ene vi har, er plassert i Mysen kirke. Prisen på en slik prosjektor er ca 6000 kroner.

Det vil også være en fordel med et større lerret i kirken, det vi har i Mysen, er tungvint å flytte rundt. På den annen side er det et lerret i Hærland kirke som vi ikke trenger nå, da det er andre skjermer der. Det må vurderes nærmere. Et lerret i aktuell størrelse koster også ca 6000 kr, jfr. vedlegg.

Sak 20/22: Menighetens årsmøte og årsmelding fra menighetsrådet

Vi har tidligere bestemt at årsmøtet skal holdes i Trømborg menighetshus torsdag 31. mars. Start blir kl 1900. På møtet skal menighetsrådet orientere om arbeidet, årsmeldingen legges frem og de som kommer kan stille spørsmål, komme med synspunkter etc. Tilsvarende gjelder for regnskapet.

Menigheten kan altså komme med synspunkter, kritkk, forslag, men det er ikke noe som skal vedtas, så på den måten er ikke dette et årsmøte slik det er i en forening. Men menighetsrådet skal i følge kirkeordningen innkalle til et slikt møte én gang i året.

Utkast til årsmelding fra menighetsrådet sendes ut før møtet.

Sak 21/22: Eventuelt.